钦定古今图书集成/方舆汇编/职方典/第1319卷 > 《翁源县志》
## 钦定古今图书集成/方舆汇编/职方典/第1319卷 > 《翁源县志》

建福县治　在岑水场，今县西北四十八里。此据《文献通考》正之，以岑水场为翁源县治四迁旧址，又以建福县治在县东五十里，俱误。冶场　。一、太湖银场，在县东北一百五十里银场铺内，今割属连平州。一、宝山铁冶，在县西北六十五里铁场铺内。一大富铅场，在县东一百二十里。不知其处。三场皆宋皇祐元年创置。宋末，以采取无所得，皆罢。

巢迪宅　在水源山下，基址现存。后掘一铜牌，有“牌出、印入” 、“印入、牌出” 之记。《耽山寺》碑文笔迹俱在。

詹公营址　在县东七里小腊岭下，在左崖岩前铺内。兄弟三人商贩于此，立营保障御敌，俱死，墓在英德山九郎嶂上。